Innhald

# Handsam namn

Opnar eit dialogvindauge der du kan handsama namna i reknearket.

For å bruka denne funksjonen …

#### Frå menylinja:

Vel Ark → Namngjevne område og uttrykk → Handsam.

#### Frå brukargrensesnittet med faner:

Vel Set inn → Handsam namn.

Vel Data → Handsam namn.

Vel Handsam i fana Set inn i menyen Set inn.

#### Frå verktøylinjer:

Handsam namn

#### Frå tastaturet:

KommandoCtrl + F3

#### Anna

Vel Handsam namn i nedtrekkslista Namneboks på Formellinja,.

## Namneområde

Vel eit namngjeve område eller ein namngjeven formel frå lista for å endra eigenskapane for området eller formelen.

### Namn

Skriv inn namnet på området som du vil laga ein referanse til eller eit formeluttrykk. Tekstfeltet over viser alle områdenamna som er oppgjeve i reknearket. Om du trykkjer på eit namn i lista, vert referansen i dokumentet vist med ei blå ramme. Dersom fleire celleområde høyrer til same områdenamnet, vert dei viste med ulike fargar på rammene.

### Område for formeluttrykk

Referansen til namnet på det merkte området vert vist her som ein absolutt verdi.

For å setja inn ein ny områdereferanse, set du markøren i dette feltet og brukar datamusa for å merka det ønskte området i kva ark som helst i reknearkdokumentet. For å setja inn ein ny namngjeven formel, skriv inn formeluttrykket.

### Krymp / Utvid

Trykk på Forminsk-knappen for å gjera dialogvindauget like lite som skrivefeltet. På den måten er det lettare å merkja av området i arket. Knappen vert etter dette automatisk endra til ein Maksimer-knapp. Denne kan brukast til å gjenoppretta storleiken til dialogvindauget.

Dialogvindauget vert automatisk minimert når du klikkar med musa i eit rekneark. Så snart du slepp museknappen, vert dialogvindauget gjenoppretta. Det referanseområdet du valde med musa er då vist med blå ramme i dokumentet.

Krymp

Utvid

### Virkefelt

Vel virkefeltet for det namngjevne området eller den namngjevne formelen. Dokument(Global) betyr at namnet er gyldig i heile dokumentet. Alle andre arknamn som er valde vil redusere virkefeltet for det namngjevne området eller den namngjevne formelen til det aktuelle arket.

### Områdeinnstillingar

Valfri. Let deg velja områdetypen for referansen.

Definerer tilleggsinnstillingar relaterte til typen av referanseområdet.

#### Utskriftsområde

Definerer område som utskriftsområde.

#### Filter

Definerer området som skal brukast i eit avansert filter.

#### Gjenta kolonne

Definerer området som ein repeterande kolonne.

#### Gjenta rad

Definerer området som ei repeterande rad.

### Legg til

Trykk på knappen Legg til for å leggja til eit nytt namn.

### Slett

Slettar elementet eller elementa etter stadfesting.